KLASA: 024-08/22-002/294
URBROJ: 251-13-11-5/003-22-2


Z A P I S N I K


18. sjednice Vijeća Gradske četvrti Gornja Dubrava, održane 10. studenog 2022. godine u 
  Područnom uredu Gradske uprave Dubrava, Dubrava 49, dvorana „C“  


NAZOČNI ČLANOVI VIJEĆA:

1.	DARIO BUDAK
2.	BERNARD BUDIMIR
3.	LAZO DODIĆ
4.	ZDENKA ĐAKOVIĆ
5.	ZDRAVKO FABIJANIĆ
6.	LUKA HOLJEVAC
7.	HELENA KERETA
8.	MARJANCA KOSTREVEC
9.	VELIBOR MEANDŽIJA
10.        	NEVEN MIKŠA
11.	DOMAGOJ MLINARIĆ
12.	IVAN RADIĆ
13.	ILIJA SLIŠKO
14.	ROBERT TUKAČ
15.	ANITA VALJAK
16.	ZVJEZDANA ŽUGLIĆ


ODSUTNI ČLANOVI VIJEĆA:

1.            TIHANA BANKO
2.            INES OCVIRK
3.	AVNI OSMANI




OSTALI NAZOČNI:

[bookmark: _GoBack]- Nataša Šprem, dipl.ing., univ.spec., voditeljica Područnog odsjeka Gornja Dubrava
- Mislav Blaić, mag. rel. int. et dip., viši stručni referent za rad tijela mjesne samouprave



Predsjednik utvrđuje prisutnost 15 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 17. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 17. sjednice prihvaćen je većinom glasova - sa 14 „ZA“ i 1 „SUZDRŽANIM“ 

Predsjednik predlaže dnevni red kao u pozivu uz pet dopunskih točaka.


DOPUNA DNEVNOG REDA

1. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2022.
2. Prijedlog zaključka o prijedlogu izgradnje nogostupa na zapadnom dijelu Čučerske ceste
3. Prijedlog zaključka o podržavanju manifestacije „Advent u Dubravi“
4. Prijedlog zaključka o podržavanju sadnje stabala
5. Prijedlog zaključka o podržavanja Božićnog bala


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED


1. Prijedlog zaključka o izmjeni načelnika i zamjenika načelnika Stožera civilne zaštite Gradske četvrti Gornja Dubrava
2. Prijedlog zaključka o izmjeni predsjednika i članova Radne skupine za pripremu planova komunalnih aktivnosti i praćenje realizacije
3. Prijedlog zaključka o izmjeni predsjednika i članova Radne skupine za pripremu sjednica Vijeća
4. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2022.
5. Program održavanja komunalne infrastrukture na području Gradske četvrti Gornja Dubrava u 2023, donošenje
6. Prijedlog zaključka o prijedlogu izgradnje nogostupa na zapadnom dijelu Čučerske ceste
7. Prijedlog zaključka o prijedlogu lokacija za postavljanje zaštitnih stupića na području Mjesnog odbora Poljanice
8. Prijedlog zaključka o podržavanju manifestacije „Advent u Dubravi“
9. Prijedlog zaključka o podržavanju sadnje stabala
10. Prijedlog zaključka o podržavanja Božićnog bala
11. Prijedlog zaključka o davanju mišljenja na Prijedlog programa građenja komunalne infrastrukture na području Grada Zagreba u 2023.
12. Prijedlog zaključka o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
13. Prijedlog zaključka o davanju mišljenja na prijedlog za postavljanje prometnog znaka B36 „zabrana zaustavljanja i parkiranja“ u Lelijskoj ulici
14. Prijedlog zaključka o davanju mišljenja na zahtjev Vere Bukovec za zakup neizgrađenog građevinskog zemljišta oznake dio k.č.br. 5666/1 k.o. Dubrava
15. Prijedlog zaključka o davanju mišljenja na zahtjev Filipa Čavužića za zakup neizgrađenog građevinskog zemljišta oznake k.č.br. 4081 k.o. Dubrava
16. Prijedlog zaključka o davanju mišljenja na zahtjev Ive Ćuić za zakup neizgrađenog građevinskog zemljišta oznake k.č.br. 9645 k.o. Dubrava
17. Pitanja, prijedlozi i obavijesti 






Ad 1) Prijedlog zaključka o izmjeni načelnika i zamjenika načelnika Stožera civilne zaštite Gradske četvrti Gornja Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o izmjeni načelnika i zamjenika načelnika Stožera civilne zaštite
Gradske četvrti Gornja Dubrava


1. U Stožer civilne zaštite Gradske četvrti Gornja Dubrava imenuju se:
- za načelnika: predsjednik Vijeća Gradske četvrti Gornja Dubrava: Ilija Sliško
- za zamjenika načelnika: potpredsjednik Vijeća Gradske četvrti Gornja Dubrava: Luka Holjevac
- za članove:
Velibor Meandžija, član Vijeća Gradske četvrti Gornja Dubrava
Ivan Radić, član Vijeća Gradske četvrti Gornja Dubrava
Zdravko Fabijanić, član Vijeća Gradske četvrti Gornja Dubrava
Stjepan Sunek, Vatrogasna zajednica Grada Zagreba
Božidar Macan, Gradsko društvo Crvenog križa Zagreb.


1. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad 2) Prijedlog zaključka o izmjeni predsjednika i članova Radne skupine za pripremu planova komunalnih aktivnosti i praćenje realizacije

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 9 „ZA“ i 6 „PROTIV“  – donosi

Z A K L J U Č A K
o izmjeni predsjednika i članova Radne skupine za pripremu
 planova komunalnih aktivnosti i praćenje realizacije


I. Za članove Radne skupine imenuju se:

za predsjednika: 
Neven Mikša

za članove: 
Ilija Sliško
Luka Holjevac
Robert Tukač
Zvjezdana Žuglić
Domagoj Mlinarić
Bernard Budimir


II. O svom radu Radna skupina podnosi izvješće predsjedniku i Vijeću Gradske četvrti Gornja Dubrava.





Ad 3) Prijedlog zaključka o izmjeni predsjednika i članova Radne skupine za pripremu sjednica Vijeća

Predsjednik pojašnjava prijedlog. Otvara raspravu. 
U raspravi sudjeluju: H. Kereta i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 9 „ZA“ i 6 „PROTIV“  – donosi






Z A K L J U Č A K 
o izmjeni predsjednika i članova Radne skupine
za pripremu sjednica Vijeća


I. Za članove Radne skupine imenuju se:   
- za predsjednika:
Ilija Sliško

- za članove:
Luka Holjevac
Ivan Radić
Robert Tukač
Anita Valjak


      III.      O svom radu Radna skupina po potrebi podnosi izvješće predsjedniku i Vijeću Gradske četvrti Gornja Dubrava. 




Nakon treće točke dnevnog reda vijećnik Neven Mikša došao je na sjednicu Vijeća te je sada prisutno 16 od 19 članova Vijeća.



Ad 4) Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2022.

Predsjednik pojašnjava prijedlog. Otvara raspravu. 
U raspravi sudjeluju: H. Kereta, M. Kostrevec, N. Mikša, Z. Fabijanić, L. Holjevac i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 6 „PROTIV“ – donosi




Zaključak o izmjeni Plana komunalnih aktivnosti Gradske četvrti Gornja Dubrava u 2022.

(Zaključak se nalazi u privitku ovog zapisnika i njegov je sastavni dio.)





Ad 5) Program održavanja komunalne infrastrukture na području Gradske četvrti Gornja Dubrava u 2023, donošenje

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


PROGRAMA
održavanja komunalne infrastrukture
na području Gradske četvrti Gornja Dubrava u 2023.


	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Gornja Dubrava (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.


	2. Planirana sredstva za financiranje ovog programa u iznosu od ukupno 2.410.600,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:



	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava eur

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	
Komunalna naknada
	151.800,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	
Komunalna naknada
	716.700,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	
Komunalna naknada
	699.300,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	842.800,00

	Ukupno
	
	2.410.600,00





	3. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodovodnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.390 vodovodnih grla te drugih građevina javne odvodnje oborinskih voda na području Gradske četvrti u 2023. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju). 


	4. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, pothodnika, nadvožnjaka, podvožnjaka, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom. 
	Ovaj program obuhvaća poslove ručnog čišćenja ukupno 953.166 m², čišćenja 1.152.717 m²  velikom i 252.282 m²  malom čistilicom, pranja 1.062.328 m² autocisternom te druge poslove čišćenja i pranja na području Gradske četvrti u 2023. godini. 

	5. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 878.209 m² javnih zelenih površina na te 422.558 m2 korovišta na području Gradske četvrti u 2023. godini, osim poslova obuhvaćenih planovima malih komunalnih akcija mjesnih odbora.

	6. Redovito održavanje nerazvrstanih cesta u ovom programu podrazumijeva:
	6.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	6.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	6.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.
 	Ovaj program obuhvaća sve poslove redovitog održavanja ukupno 1.096.416 m² nerazvrstanih cesta na području Gradske četvrti u 2023. godini, uključujući održavanje semaforskih uređaja na 33 lokacije, osim poslova obuhvaćenih planovima malih komunalnih akcija mjesnih odbora.
7. Sukladno ovom Programu izvršavati će se obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
8. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	3. Sredstva za provedbu ovog programa osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim programom, a prema načelima štednje i racionalnog korištenja sredstava.

	10. Ovaj će program biti objavljen u Službenom glasniku Grada Zagreba.





Ad 6) Prijedlog zaključka o prijedlogu izgradnje nogostupa na zapadnom dijelu Čučerske ceste

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi






Z A K L J U Č A K
o prijedlogu izgradnje nogostupa na zapadnom dijelu Čučerske ceste

1. Razmotren je prijedlog Vijeća Mjesnog odbora Čučerje o prijedlogu za izgradnju nogostupa na zapadnom dijelu Čučerske ceste, između križanja Ulice Trstenik i Ulice Lepušići radi formiranja pješačkog prijelaza na križanju ulice Trstenik – Čučerska cesta i Ulice Lepušići – Čučerske cesta.
 
1. Također je razmotren prijedlog za izradu projektne dokumentacije i izgradnju nogostupa kod Osnovne škole Čučerje s istočne strane radi formiranja pješačkog prijelaza kod područnog Dječjeg vrtića „Kolibri“.

1. Vijeće podržava navedeni prijedlog.

1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste na daljnje postupanje.





Ad 7) Prijedlog zaključka o prijedlogu lokacija za postavljanje zaštitnih stupića na području Mjesnog odbora Poljanice

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu lokacija za postavljanje zaštitnih stupića
na području Mjesnog odbora Poljanice


1. Razmotren je prijedlog Vijeća Mjesnog odbora Poljanice o prijedlogu za postavljanje zaštitih stupića na sljedećim lokacijama:
- na nogostupu kod pješačkog prijelaza u ulici Treće Poljanice iz smjera Božjakovinske ulice
- na nogostupu kod pješačkog prijelaza na križanju ulica Prve i Treće Poljanice, k.č.br. 4600/29, kako bi se zapriječio ulaz automobilima preko pločnika i parkiranje na nogostupu ispred zgrade ulici Prve Poljanice od kbr. 11 do kbr. 17
- u ulici Treće Poljanice prije ulaza/izlaza u kružni tok, a neposredno ispred pješačkog prijelaza, k.č.br. 4603/12 zbog kontinuiranog zaustavljanja automobila na tom dijelu ulice (odlazak u pekaru), radi čega je smanjena preglednost i ugrožena sigurnost pješaka, pogotovo djece

1. Predlaže se realizacija navedenog.

1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.





Ad 8) Prijedlog zaključka o podržavanju manifestacije „Advent u Dubravi“

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o podržavanju manifestacije „Advent u Dubravi“


I. Vijeće Gradske četvrti Gornja Dubrava, u suradnji sa Vijećem Gradske četvrti Donja Dubrava, organizira manifestaciju „Advent u Dubravi“ koja će se održati od 02. do 06. prosinca 2022.


Ad 9) Prijedlog zaključka o podržavanju sadnje stabala

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o podržavanju sadnje stabala


I. Vijeće Gradske četvrti Gornja Dubrava podržava, u sklopu Europske godine mladih, akciju sadnje stabala doniranih od strane Hrvatskih šuma. Akcija će se održati 17.11.2022. godine u 13;00 sati u Gradu mladih, Aleja hrvatske mladeži 19. 



Ad 10) Prijedlog zaključka o podržavanja Božićnog bala

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi





Z A K L J U Č A K
 o podržavanju Božićnog bala


I. Vijeće Gradske četvrti Gornja Dubrava podržava održavanje Božićnog bala koji će se održati 02.12.2022. u KC „Dubrava“. 





Ad 11) Prijedlog zaključka o davanju mišljenja na Prijedlog programa građenja komunalne infrastrukture na području Grada Zagreba u 2023.

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi





Z A K L J U Č A K
o davanju mišljenja na Prijedlog programa građenja 
komunalne infrastrukture na području Grada Zagreba u 2023.

I. Razmotren je Prijedlog program građenja komunalne infrastrukture na području Grada Zagreba u 2023.

II. Daje se pozitivno mišljenje o navedenom.

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove na daljnje postupanje.






Ad 12) Prijedlog zaključka o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

I. Razmotren je Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

II. Daje se pozitivno mišljenje o navedenom.

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove na daljnje postupanje.






Ad 13) Prijedlog zaključka o davanju mišljenja na prijedlog za postavljanje prometnog znaka B36 „zabrana zaustavljanja i parkiranja“ u Lelijskoj ulici

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o davanju mišljenja na prijedlog za postavljanje prometnog znaka B36
„zabrana zaustavljanja i parkiranja“ u Lelijskoj ulici

I. Razmotren je prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o prijedlogu za postavljanje prometnog znaka B36 „ zabrana zaustavljanja i parkiranja“ u Lelijskoj ulici kod kbr. 33a.

II. Daje se pozitivno mišljenje o navedenom.

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.





Ad 14) Prijedlog zaključka o davanju mišljenja na zahtjev Vere Bukovec za zakup neizgrađenog građevinskog zemljišta oznake dio k.č.br. 5666/1 k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o davanju mišljenja na zahtjev Vere Bukovec 
za zakup neizgrađenog građevinskog zemljišta
oznake dio k.č.br. 5666/1 k.o. Dubrava


I. Razmotren je zahtjev Vere Bukovec iz Zagreba, za zakup neizgrađenog građevinskog zemljišta oznake dio k.č.br. 5666/1 k.o. Dubrava.

II. Na temelju prethodno utvrđenog mišljenja Vijeća Mjesnog odbora Dubrava - središte, daje se pozitivno mišljenje o navedenom.

III. Ovaj zaključak dostavlja se Gradskom uredu za upravljanje imovinom i stanovanje.



Ad 15) Prijedlog zaključka o davanju mišljenja na zahtjev Filipa Čavužića za zakup neizgrađenog građevinskog zemljišta oznake k.č.br. 4081 k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju mišljenja na zahtjev Filipa Čavužića 
za zakup neizgrađenog građevinskog zemljišta
oznake k.č.br. 4081 k.o. Dubrava


I. Razmotren je zahtjev Filipa Čavužića iz Zagreba, za zakup neizgrađenog građevinskog zemljišta oznake k.č.br. 4081 k.o. Dubrava.

II. Na temelju prethodno utvrđenog mišljenja Vijeća Mjesnog odbora Dubrava - središte, daje se negativno mišljenje o navedenom zbog narušavanja kvalitete života ostalih građana u blizini navedene lokacije.

III. Ovaj zaključak dostavlja se Gradskom uredu za upravljanje imovinom i stanovanje.
Ad 16) Prijedlog zaključka o davanju mišljenja na zahtjev Ive Ćuić za zakup neizgrađenog građevinskog zemljišta oznake k.č.br. 9645 k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju mišljenja na zahtjev Ive Ćuić 
za zakup neizgrađenog građevinskog zemljišta
oznake k.č.br. 9645 k.o. Dubrava


I. Razmotren je zahtjev Ive Ćuić iz Zagreba, za zakup neizgrađenog građevinskog zemljišta oznake  k.č.br. 9645 k.o. Dubrava.

II. Na temelju prethodno utvrđenog mišljenja Vijeća Mjesnog odbora Dubrava - središte, daje se negativno mišljenje zato što se radi o čestici koja se vodi kao čestica društvene namjene te je navedeni zahtjev protivan prostornom planu.

III. Ovaj zaključak dostavlja se Gradskom uredu za upravljanje imovinom i stanovanje.







Ad 17) Pitanja, prijedlozi i obavijesti

Predsjednik predstavlja sebe u par riječi i obavještava o aktualnostima u gradskoj četvrti.







Dovršeno: 20:00 sati
Sastavio:                                                                                                   Predsjednik
Mislav Blaić, mag. rel. int. et dip.                                                   Vijeća Gradske četvrti
                                                                                                 Gornja Dubrava


                                                                                                       Ilija Sliško
